 Kulankan oo maanta ka qabsoomay xarunta madaxtooyada Jamhuuriyadda Somaliland, ayaa markii uu soo dhammaaday, waxa warbaahinta uga warramay Af-hayeenka madaxweynaha Jamhuuriyadda Somaliland, Mudane Maxamuud Warsame Jaamac, waxaana isaga oo sharraxaya kulanka madaxweynaha iyo safiirka uu yidhi, Kulankan waxa ay madaxweynaha Jamhuuriyadda Somaliland iyo safiirku kaga wada-hadaleen arrimo badan oo khuseeya mandaqadda geeska Afrika iyo dalka Jamhuuriyadda Somaliland, kuwaas oo ay kamid yihiin wada-hadalladii Somaliland iyo Soomaaliya hore ugu socday oo muddo hakad ku jirey iyo sidii dib loogu bilaabi lahaa, islamarkaana hannaankii wada-hadalladaas looga gaadhi lahaa xaqiiqo taabata dareenka labada waddan. 